CELEX: 32019D0294
Language: sl
Date: 2019-02-18 00:00:00
Title: Izvedbeni sklep Komisije (EU) 2019/294 z dne 18. februarja 2019 o določitvi seznama tretjih držav in ozemelj, odobrenih za uvoz psov, mačk in belih dihurjev v Unijo, ter vzorca veterinarskega spričevala za tak uvoz (notificirano pod dokumentarno številko C(2019) 1059) (Besedilo velja za EGP.)

20.2.2019   
               
               
                  SL
               
               
                  Uradni list Evropske unije
               
               
                  L 48/41
               
            
         IZVEDBENI SKLEP KOMISIJE (EU) 2019/294
         z dne 18. februarja 2019
         o določitvi seznama tretjih držav in ozemelj, odobrenih za uvoz psov, mačk in belih dihurjev v Unijo, ter vzorca veterinarskega spričevala za tak uvoz
         
            
               (notificirano pod dokumentarno številko C(2019) 1059)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), ter zlasti uvodnega stavka in točke (b) prvega pododstavka člena 17(2), točke (a) člena 17(3) ter člena 19 Direktive,
         ob upoštevanju naslednjega:
         
                     (1)
                  
                  
                     Direktiva 92/65/EGS določa zahteve v zvezi z zdravjem živali, ki urejajo trgovino z nekaterimi živalmi znotraj Unije in njihov uvoz nekaterih živali v Unijo. Določa, da morajo biti uvozni pogoji za pse, mačke in bele dihurje vsaj enakovredni ustreznim pogojem iz Uredbe (EU) št. 576/2013 Evropskega parlamenta in Sveta (2).
                  
               
                     (2)
                  
                  
                     Uredba (EU) št. 576/2013 določa, da morajo psi, mačke ali beli dihurji, kadar je njihovo število med posameznim netrgovskim premikom večje od pet, izpolnjevati zahteve glede zdravja živali iz Direktive 92/65/EGS za zadevne vrste, razen za nekatere kategorije živali, za katere je v členu 5(2) Uredbe (EU) št. 576/2013 določeno odstopanje pod nekaterimi pogoji.
                  
               
                     (3)
                  
                  
                     Direktiva 92/65/EGS določa, da se psi, mačke in beli dihurji lahko uvažajo v Unijo le iz tretje države, ki je na seznamu, pripravljenem v skladu s postopkom iz navedene direktive. Poleg tega je takim živalim priloženo veterinarsko spričevalo, ki ustreza vzorcu, pripravljenem v skladu s postopkom iz navedene direktive.
                  
               
                     (4)
                  
                  
                     Izvedbeni sklep Komisije 2013/519/EU (3) določa splošni vzorec veterinarskega spričevala za uvoz psov, mačk in belih dihurjev v Unijo ter določa, da morajo biti ozemlja ali tretje države, iz katerih prihajajo, ter katera koli ozemlja ali tretje države, prek katerih poteka tranzit, navedeni v Prilogi I k Odločbi Komisije 2004/211/ES (4), delu 1 Priloge II k Uredbi Komisije (EU) št. 206/2010 (5) ali Prilogi II k Izvedbeni uredbi Komisije (EU) št. 577/2013 (6).
                  
               
                     (5)
                  
                  
                     Ker je bila Odločba 2004/211/ES razveljavljena in 1. oktobra 2018 nadomeščena z Izvedbeno uredbo Komisije (EU) 2018/659 (7), se je treba sklicevati na seznam tretjih držav in delov ozemlja tretjih držav za vstop v Unijo pošiljk enoprstih kopitarjev ter semena, jajčnih celic in zarodkov enoprstih kopitarjev iz Priloge I k navedeni uredbi. Vendar bi bilo treba pojasniti, da bi bilo treba uvoz psov, mačk in belih dihurjev iz tretjih držav, navedenih v navedeni prilogi, dovoliti le, če je zadevna tretja država na seznam vključena brez časovne omejitve, navedene v stolpcu 16 Priloge I k Izvedbeni uredbi (EU) 2018/659.
                  
               
                     (6)
                  
                  
                     V tem sklepu bi bilo zato treba določiti, da je uvoz psov, mačk ali belih dihurjev v Unijo dovoljen samo z ozemelj in iz tretjih držav s seznama iz dela 1 Priloge II k Uredbi (EU) št. 206/2010 ali Priloge II k Izvedbeni uredbi (EU) št. 577/2013 ali pa s seznama iz Priloge I k Izvedbeni uredbi (EU) 2018/659 brez časovne omejitve.
                  
               
                     (7)
                  
                  
                     Uredba (EU) št. 576/2013 določa, da se psi, mačke in beli dihurji ne smejo premikati v državo članico z ozemlja ali iz tretje države, ki ni navedena na seznamu iz Priloge II k Izvedbeni uredbi (EU) št. 577/2013, razen če je bil na njih opravljen test titracije protiteles proti steklini, ki izpolnjuje zahteve glede veljavnosti iz Priloge IV k Uredbi (EU) št. 576/2013.
                  
               
                     (8)
                  
                  
                     Navedene zahteve vključujejo obveznost opravljanja navedenega testa v laboratoriju, odobrenem v skladu z Odločbo Sveta 2000/258/ES (8), ki določa, da mora francoski urad za varnost živil Agence française de sécurité sanitaire des aliments (AFSSA) iz Nancyja v Franciji (od 1. julija 2010 združen v urad Agence nationale de sécurité sanitaire de l'alimentation, de l'environnement et du travail, ANSES) oceniti laboratorije v državah članicah in tretjih državah za namene odobritve izvajanja seroloških testov za nadzorovanje učinkovitosti cepiva proti steklini pri psih, mačkah in belih dihurjih.
                  
               
                     (9)
                  
                  
                     Splošni vzorec veterinarskega spričevala za uvoz psov, mačk in belih dihurjev v Unijo iz dela 1 Priloge k Izvedbenemu sklepu 2013/519/EU se uporablja tudi za uvoz psov, mačk in belih dihurjev za ustanove, inštitute in središča, odobrene v skladu z Direktivo 92/65/EGS. Ker take živali morda niso bile cepljene proti steklini, bi ta sklep zato moral določati, da je uvoz v Unijo psov, mačk ali belih dihurjev, namenjenih za ustanove, inštitute in središča, odobrene v skladu z Direktivo 92/65/EGS, dovoljen samo z ozemelj in iz tretjih držav s seznama iz Priloge II k Izvedbeni uredbi (EU) št. 577/2013.
                  
               
                     (10)
                  
                  
                     Direktiva Sveta 96/93/ES (9) določa pravila za izdajo veterinarskih spričeval, ki jih veterinarska zakonodaja zahteva za preprečevanje zavajanja ali goljufij pri izdajanju spričeval. Treba je zagotoviti, da uradni veterinarji tretjih držav pri izdajanju veterinarskih spričeval uporabljajo pravila in načela, ki so vsaj enakovredna tistim iz navedene direktive.
                  
               
                     (11)
                  
                  
                     Poleg tega je Komisija po obveznem pregledu Delegirane uredbe Komisije (EU) št. 1152/2011 (10) sprejela Delegirano uredbo (EU) 2018/772 (11), ki med drugim določa pravila za kategorizacijo držav članic ali njihovih delov glede na njihovo upravičenost do uporabe preventivnih zdravstvenih ukrepov za nadzor okužbe z Echinococcus multilocularis pri psih. Navedena uredba je razveljavila Delegirano uredbo (EU) št. 1152/2011 z učinkom od 1. julija 2018.
                     Seznam držav članic, ki izpolnjujejo pravila za kategorizacijo iz Delegirane uredbe (EU) 2018/772 za celotno ozemlje države ali dele ozemlja države, je določen v Prilogi k Izvedbeni uredbi Komisije (EU) 2018/878 (12). Zato je v vzorcu veterinarskega spričevala primerno nadomestiti sklicevanja na Delegirano uredbo (EU) št. 1152/2011 s sklicevanji na Delegirano uredbo (EU) 2018/772 in Izvedbeno uredbo (EU) 2018/878.
                  
               
                     (12)
                  
                  
                     Ta sklep bi zato moral določiti nov seznam ozemelj in tretjih držav, iz katerih je dovoljen uvoz psov, mačk in belih dihurjev v Unijo, ter splošni vzorec veterinarskega spričevala za uvoz takih živali v Unijo. Sklep 2013/519/EU bi bilo zato treba razveljaviti.
                  
               
                     (13)
                  
                  
                     Da bi se izognili motnjam pri uvozu pošiljk psov, mačk ali belih dihurjev v Unijo, je treba določiti prehodno obdobje do 31. decembra 2019, da se pod določenimi pogoji omogoči uporaba vzorcev veterinarskih spričeval, izdanih v skladu s pravili Unije, ki se uporabljajo pred datumom začetka uporabe tega sklepa.
                  
               
                     (14)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Seznam ozemelj ali tretjih držav, iz katerih je dovoljen uvoz psov, mačk ali belih dihurjev v skladu z Direktivo 92/65/EGS
            
               1.   Pošiljke psov, mačk ali belih dihurjev, za katere veljajo določbe Direktive 92/65/EGS, se lahko uvozijo v Unijo le, če so ozemlja ali tretje države, iz katerih prihajajo, ter vsa ozemlja ali tretje države, prek katerih poteka tranzit, vključeni na enega od seznamov iz:
               
                           (a)
                        
                        
                           dela 1 Priloge II k Uredbi (EU) št. 206/2010;
                        
                     
                           (b)
                        
                        
                           Priloge II k Izvedbeni uredbi (EU) št. 577/2013;
                        
                     
                           (c)
                        
                        
                           Priloge I k Izvedbeni uredbi (EU) 2018/659, razen tistih tretjih držav, za katere je v stolpcu 16 tabele iz navedene priloge navedena časovna omejitev.
                        
                     
            
               2.   Z odstopanjem od odstavka 1 se pošiljke psov, mačk ali belih dihurjev, namenjene za ustanove, inštitute in središča, ki so odobreni v skladu z Direktivo 92/65/EGS, v Unijo lahko uvozijo le, če so ozemlja ali tretje države, iz katerih prihajajo, ter vsa ozemlja ali tretje države, prek katerih poteka tranzit, vključeni na seznam iz odstavka 1(b).
            
         
         
            Člen 2
            Veterinarsko spričevalo za uvoz z ozemelj ali iz tretjih držav
            Države članice dovolijo le uvoz psov, mačk ali belih dihurjev, ki izpolnjujejo naslednje pogoje:
            
                        (a)
                     
                     
                        priloženo jim je veterinarsko spričevalo, ki je sestavljeno v skladu z vzorcem iz dela 1 Priloge ter ki ga izpolni in podpiše uradni veterinar v skladu s pojasnjevalnimi opombami iz dela 2 Priloge;
                     
                  
                        (b)
                     
                     
                        izpolnjujejo zahteve glede veterinarskega spričevala iz točke (a) v zvezi z ozemlji ali tretjimi državami, iz katerih prihajajo, ter vsemi ozemlji ali tretjimi državami, prek katerih poteka tranzit, kot je navedeno v odstavkih 1(a), (b) in (c) člena 1.
                     
                  
         
            Člen 3
            Razveljavitev
            Izvedbeni sklep 2013/519/EU se razveljavi.
            Sklicevanja na Izvedbeni sklep 2013/519/EU se razumejo kot sklicevanja na ta sklep.
         
         
            Člen 4
            Prehodne določbe
            Države članice za prehodno obdobje do 31. decembra 2019 odobrijo uvoz v Unijo psov, mačk in belih dihurjev, ki jim je priloženo veterinarsko spričevalo, izdano najpozneje 30. novembra 2019 v skladu z vzorcem iz dela 1 Priloge k Izvedbenemu sklepu 2013/519/EU.
         
         
            Člen 5
            Uporaba
            Ta sklep se uporablja od 1. julija 2019.
         
         
            Člen 6
            Naslovniki
            Ta sklep je naslovljen na države članice.
         
         
            V Bruslju, 18. februarja 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 268, 14.9.1992, str. 54.
         
            (2)  Uredba (EU) št. 576/2013 Evropskega parlamenta in Sveta z dne 12. junija 2013 o netrgovskih premikih hišnih živali in razveljavitvi Uredbe (ES) št. 998/2003 (UL L 178, 28.6.2013, str. 1).
         
            (3)  Izvedbeni sklep Komisije 2013/519/EU z dne 21. oktobra 2013 o določitvi seznama tretjih držav in ozemelj, ki so odobrene za uvoz psov, mačk in belih dihurjev, ter vzorca veterinarskega spričevala za tak uvoz (UL L 281, 23.10.2013, str. 20).
         
            (4)  Odločba Komisije 2004/211/ES z dne 6. januarja 2004 o uvedbi seznama tretjih držav in delov njihovega ozemlja, s katerih države članice dovolijo uvoz živih kopitarjev in semena, jajčnih celic in zarodkov vrste kopitarji, ter o spremembi odločb 93/195/EGS in 94/63/ES (UL L 73, 11.3.2004, str. 1).
         
            (5)  Uredba Komisije (EU) št. 206/2010 z dne 12. marca 2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval (UL L 73, 20.3.2010, str. 1).
         
            (6)  Izvedbena uredba Komisije (EU) št. 577/2013 z dne 28. junija 2013 o vzorcih identifikacijskih dokumentov za netrgovske premike psov, mačk in belih dihurjev, o sestavi seznamov ozemelj in tretjih držav ter o zahtevah glede formata, oblike in jezika izjav, ki potrjujejo izpolnjevanje nekaterih pogojev iz Uredbe (EU) št. 576/2013 Evropskega parlamenta in Sveta (UL L 178, 28.6.2013, str. 109).
         
            (7)  Izvedbena uredba Komisije (EU) 2018/659 z dne 12. aprila 2018 o pogojih za vstop v Unijo živih enoprstih kopitarjev ter semena, jajčnih celic in zarodkov enoprstih kopitarjev (UL L 110, 30.4.2018, str. 1).
         
            (8)  Odločba Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (UL L 79, 30.3.2000, str. 40).
         
            (9)  Direktiva Sveta 96/93/ES z dne 17. decembra 1996 o certificiranju živali in živalskih proizvodov (UL L 13, 16.1.1997, str. 28).
         
            (10)  Delegirana uredba Komisije (EU) št. 1152/2011 z dne 14. julija 2011 o dopolnitvi Uredbe (ES) št. 998/2003 Evropskega parlamenta in Sveta glede preventivnih zdravstvenih ukrepov za nadzor okužbe z Echinococcus multilocularis pri psih (UL L 296, 15.11.2011, str. 6).
         
            (11)  Delegirana uredba Komisije (EU) 2018/772 z dne 21. novembra 2017 o dopolnitvi Uredbe (EU) št. 576/2013 Evropskega parlamenta in Sveta glede preventivnih zdravstvenih ukrepov za nadzor okužbe z Echinococcus multilocularis pri psih in razveljavitvi Delegirane uredbe (EU) št. 1152/2011 (UL L 130, 28.5.2018, str. 1).
         
            (12)  Izvedbena uredba Komisije (EU) 2018/878 z dne 18. junija 2018 o sprejetju seznama držav članic ali delov ozemlja držav članic, ki izpolnjujejo pravila za kategorizacijo iz člena 2(2) in (3) Delegirane uredbe (EU) 2018/772 o uporabi preventivnih zdravstvenih ukrepov za nadzor okužbe z Echinococcus multilocularis pri psih (UL L 155, 19.6.2018, str. 1).
      
      
         
            PRILOGA
            DEL 1
            
               Vzorec veterinarskega spričevala za uvoz psov, mačk in belih dihurjev v Unijo
            
            Besedilo slike
            
               DRŽAVA:
               Veterinarsko spričevalo EU
               Del I: Podrobnosti odpremljene pošiljke
               I.1. Pošiljatelj
               Ime
               Naslov
               Država
               Telefon
               I.2. Referenčna številka spričevala
               I.2.a.
               I.3. Osrednji pristojni organ
               I.4. Lokalni pristojni organ
               I.5. Prejemnik
               Ime
               Naslov
               Država
               Telefon
               I.6.
               I.7. Matična država
               Oznaka ISO
               I.8.
               I.9. Namembna država
               Oznaka ISO
               I.10. Namembna regija
               Oznaka
               I.11. Kraj izvora
               Ime Številka odobritve
               Naslov
               Ime Številka odobritve
               Naslov
               Ime Številka odobritve
               Naslov
               I.12. Namembni kraj
               Ime Številka odobritve
               Naslov
               I.13. Kraj natovarjanja
               I.14. Datum odhoda
               I.15. Prevozno sredstvo
               Zrakoplov Ladja Železniški vagon
               Cestno prevozno sredstvo Drugo
               Identifikacija
               Dokumentarne reference
               I.16. Mejna kontrolna točka vstopa v EU
               I.17.
               I.18. Opis blaga
               I.19. Oznaka blaga (oznaka HS)
               010619
               I.20. Količina
               I.21.
               I.22. Število pakiranj
               I.23. Številka zalivke/zabojnika
               I.24.
            
            Besedilo slike
            
               I.25. Blago s spričevalom za:
               Drugo Hišne živali Odobrene ustanove
               I.26.
               I.27. Za uvoz ali sprejem v EU
               I.28. Identifikacija blaga
               Vrsta
               (znanstveno ime)
               Identifikacijski sistem
               Identifikacijska številka
               Datum rojstva
               [dd/mm/llll]
            
            Besedilo slike
            
               DRŽAVA
               Uvoz psov, mačk, belih dihurjev v Unijo
               II. Podatki o zdravstvenem stanju
               II.a. Referenčna številka spričevala
               II.b.
               Del II: Certificiranje
               Podpisani uradni veterinar (vstaviti ime tretje države) potrjujem, da za živali iz rubrike I.28. velja naslednje:
               II.1. prihajajo z gospodarstev ali iz podjetij iz rubrike I.11., ki so registrirana pri pristojnih organih, za katere ne veljajo nobene prepovedi na podlagi zdravja živali, na/v katerih se živali redno pregledujejo in ki izpolnjujejo zahteve za zagotovitev dobrobiti živali;
               II.2. med pregledom veterinarja, ki ga je pooblastil pristojni organ, v 48 urah pred odpremo niso kazale nobenih znakov bolezni in so bile primerne za predvideni prevoz;
               (1) bodisi [II.3. so namenjene za ustanovo, inštitut ali središče iz rubrike I.12. in so odobrene v skladu s Prilogo C k Direktivi Sveta 92/65/EGS ter prihajajo z ozemlja ali iz tretje države s seznama iz Priloge II k Izvedbeni uredbi Komisije (EU) št. 577/2013;]
               (1) ali [II.3. so bile ob cepljenju proti steklini stare vsaj 12 tednov in je minilo vsaj 21 dni od zaključka primarnega cepljenja proti steklini (2), opravljenega v skladu z zahtevami glede veljavnosti iz Priloge III k Uredbi (EU) št. 576/2013 Evropskega parlamenta in Sveta, vsa nadaljnja ponovna cepljenja pa so bila opravljena v obdobju veljavnosti predhodnega cepljenja (3), ter
               (1) bodisi prihajajo z ozemlja ali iz tretje države oz. je v primeru tranzita načrtovan tranzit prek ozemlja ali tretje države s seznama iz Priloge II k Izvedbeni uredbi Komisije (EU) št. 577/2013, podrobnosti o trenutnem cepljenju proti steklini pa so določene v stolpcih od 1 do 7 spodnje tabele];
               (1) ali [prihajajo z ozemlja ali iz tretje države oz. je zanje načrtovan tranzit prek ozemlja ali tretje države, ki je vključena na seznam iz dela 1 Priloge II k Uredbi Komisije (EU) št. 206/2010 ali na seznam iz Priloge I k Izvedbeni uredbi Komisije (EU) 2018/659 brez časovne omejitve, ter
               — so podrobnosti o trenutnem cepljenju proti steklini navedene v stolpcih od 1 do 7 spodnje tabele in
               — je test titracije protiteles proti steklini (4), opravljen na vzorcu krvi, ki ga je odvzel veterinar, ki ga je pooblastil pristojni organ, vsaj 30 dni po predhodnem cepljenju in vsaj tri mesece pred datumom izdaje tega spričevala, pokazal, da je titer protiteles enak ali večji od 0,5 IU/ml (5) in so bila vsa nadaljnja ponovna cepljenja opravljena v obdobju veljavnosti predhodnega cepljenja, datum vzorčenja za testiranje imunskega odziva pa je naveden v stolpcu 8 spodnje tabele:]
               Transponder ali vtetovirano znamenje
               Datum cepljenja [dd/mm/llll]
               Ime in proizvajalec cepiva
               Številka serije
               Veljavnost cepljenja
               Datum vzorčenja krvi[dd/mm/llll]
               Črkovno-številčna oznaka na živali
               Datum vsaditve in/ali odčitanja (6) [dd/mm/llll]
               Od[dd/mm/llll]
               do[dd/mm/llll]
               1
               2
               3
               4
               5
               6
               7
               8
               (1) bodisi [II.4. pošiljka vključuje pse, namenjene v državo članico s seznama iz Priloge k Izvedbeni uredbi Komisije (EU) 2018/878, ki so bili zdravljeni zaradi Echinococcus multilocularis, podrobnosti zdravljenja, ki ga je opravil veterinar v skladu s členom 6 Delegirane uredbe Komisije (EU) 2018/772 (7) (8), pa so navedene v spodnji tabeli:
            
            Besedilo slike
            
               DRŽAVA
               Uvoz psov, mačk, belih dihurjev v Unijo
               II. Podatki o zdravstvenem stanju
               II.a. Referenčna številka spričevala
               II.b.
               Črkovno-številčna oznaka transponderja ali vtetoviranega znamenja na psu
               Zdravljenje zaradi ehinokoka
               Veterinar, ki je opravil tretiranje
               Ime in proizvajalec zdravila
               Datum [dd/mm/llll] in čas zdravljenja[00:00]
               Ime z velikimi tiskanimi črkami, žig in podpis
               ]
               (1) ali [II.4. psi iz pošiljke niso bili zdravljeni zaradi Echinococcus multilocularis.]
               Opombe
               To spričevalo velja 10 dni od datuma izdaje s strani uradnega veterinarja. V primeru prevoza po morju se navedeno obdobje 10 dni podaljša za dodatno obdobje, ki ustreza trajanju potovanja po morju.
               Del I:
               Rubrika I.11.: Kraj izvora: ime in naslov odpremnega obrata. Navedite številko odobritve ali registracije.
               Rubrika I.12.: Namembni kraj: obvezno navedite, kadar so živali namenjene za ustanovo, inštitut ali središče, odobreno v skladu s Prilogo C k Direktivi Sveta 92/65/EGS.
               Rubrika I.25.: Blago s spričevalom za: navedite:
               — „hišne živali“, kadar se psi (Canis lupus familiaris), mačke (Felis silvestris catus) ali beli dihurji (Mustela putorius furo) premikajo v skladu s členom 5(4) Uredbe (EU) št. 576/2013 Evropskega parlamenta in Sveta;
               — „odobreni organi“, kadar se psi, mačke ali beli dihurji premikajo v skladu s členom 13 Direktive Sveta 92/65/EGS v odobreno ustanovo, inštitut ali središče, kot je opredeljeno v členu 2(c) navedene direktive;
               — „drugo“, kadar se psi, mačke ali beli dihurji premikajo v skladu s členom 10 Direktive Sveta 92/65/EGS.
               Rubrika I.28.: Identifikacijski sistem: izberite transponder ali vtetovirano znamenje.
               Identifikacijska številka: navedite črkovno-številčno oznako transponderja ali vtetoviranega znamenja.
               Del II:
               (1) Neustrezno črtajte.
               (2) Kakršno koli obnovitveno cepljenje se mora šteti za primarno cepljenje, če ni bilo opravljeno v obdobju veljavnosti predhodnega cepljenja.
               (3) Spričevalu se priloži overjena kopija z navedbo vrste in podrobnostmi cepljenja zadevnih živali.
               (4) Test titracije protiteles proti steklini iz točke II.3:
               — mora biti opravljen na vzorcu, ki ga odvzame veterinar, ki ga je pooblastil pristojni organ, vsaj 30 dni po datumu cepljenja in tri mesece pred datumom uvoza;
               — mora izmeriti stopnjo nevtralizacijskih protiteles proti virusu stekline v serumu, ki mora znašati vsaj 0,5 IU/ml;
            
            Besedilo slike
            
               DRŽAVA
               Uvoz psov, mačk, belih dihurjev v Unijo
               II. Podatki o zdravstvenem stanju
               II.a. Referenčna številka spričevala
               II.b.
               — mora opraviti laboratorij, odobren v skladu s členom 3 Odločbe Sveta 2000/258/ES (seznam odobrenih laboratorijev je na voljo na http://ec.europa.eu/food/animals/pet-movement/approved-labs_en);
               — ni ga treba ponoviti pri živali, ki je bila po testu z zadovoljivimi rezultati ponovno cepljena proti steklini v obdobju veljavnosti predhodnega cepljenja.
               Overovljena kopija uradnega poročila iz odobrenega laboratorija o rezultatu testa protiteles proti steklini iz točke II.3 se priloži spričevalu.
               (5) Z overitvijo tega rezultata uradni veterinar potrdi, da je na najboljši možen način in po potrebi v stiku z laboratorijem, navedenim v poročilu, preveril avtentičnost laboratorijskega poročila o rezultatih testa titracije protiteles iz točke II.3.
               (6) V povezavi z opombo 3 je treba označevanje zadevnih živali z vsajenim transponderjem ali jasno čitljivim vtetoviranim znamenjem, ki je bilo opravljeno pred 3. julijem 2011, preveriti pred vnosom v to spričevalo in ga je treba vedno opraviti pred vsakim cepljenjem, ali, kadar je to ustrezno, testiranjem, opravljenim na navedenih živalih.
               (7) Zdravljenje zaradi Echinococcus multilocularis iz točke II.4:
               — mora opraviti veterinar v obdobju največ 120 ur in najmanj 24 ur pred načrtovanim vstopom psov v eno od držav članic ali njihovih delov s seznama iz Priloge k Izvedbeni uredbi Komisije (EU) 2018/878;
               — pri njem se mora uporabiti odobreno zdravilo, ki vsebuje ustrezno dozo prazikvantela ali farmakološko aktivnih snovi, ki same ali skupaj dokazano zmanjšujejo obremenitev z odraslimi in nezrelimi črevesnimi oblikami Echinococcus multilocularis pri zadevnih gostiteljskih vrstah.
               (8) Tabelo iz točke II.4 je treba uporabiti za dokumentiranje podrobnosti o nadaljnjem zdravljenju, če se opravi po datumu podpisa spričevala in pred načrtovanim vstopom v eno od držav članic ali njihovih delov s seznama iz Priloge k Izvedbeni uredbi Komisije (EU) 2018/878.
               Uradni veterinar
               Ime (z velikimi tiskanimi črkami): Kvalifikacija in naziv:
               Datum: Podpis:
               Žig:
            
            DEL 2
            
               Pojasnjevalne opombe za izpolnjevanje veterinarskega spričevala
            
            
                        (a)
                     
                     
                        Kadar je v spričevalu navedeno, da se nekatere navedbe, ki so neustrezne, črtajo, se neustrezne navedbe lahko prečrtajo, kar parafira in ožigosa uradni veterinar, ali pa se popolnoma črtajo iz spričevala.
                     
                  
                        (b)
                     
                     
                        Izvirnik vsakega spričevala vsebuje en sam list papirja, pri daljšem besedilu pa so vse potrebne strani povezane v nedeljivo celoto.
                     
                  
                        (c)
                     
                     
                        Spričevalo se pripravi v vsaj enem uradnem jeziku države članice, v kateri je mejna kontrolna točka za vnos pošiljke v Unijo, in v vsaj enem uradnem jeziku namembne države članice. Vendar lahko navedeni državi članici dovolita, da je spričevalo pripravljeno v uradnem jeziku druge države članice, ki mu je po potrebi priložen uradni prevod.
                     
                  
                        (d)
                     
                     
                        Če so zaradi identifikacije kosov v pošiljki (seznam iz točke I.28. vzorca veterinarskega spričevala) spričevalu priloženi dodatni listi papirja ali podporni dokumenti, se šteje, da so navedeni listi ali dokumenti sestavni del izvirnika spričevala, če jih na vsaki strani podpiše in ožigosa uradni veterinar.
                     
                  
                        (e)
                     
                     
                        Kadar spričevalo, vključno z dodatnimi listi ali dokumenti iz točke (d), vsebuje več kot eno stran, se vsaka stran na dnu strani oštevilči (številka strani od skupnega števila strani) in na vrhu strani označi z referenčno številko spričevala, ki jo je določil pristojni organ.
                     
                  
                        (f)
                     
                     
                        Izvirnik spričevala izpolni in podpiše uradni veterinar na ozemlju ali v tretji državi izvoza. Pristojni organ ozemlja ali tretje države izvoza zagotovi, da se upoštevajo pravila in načela certificiranja, enakovredna tistim iz Direktive 96/93/ES.
                     
                  
                        (g)
                     
                     
                        Barva podpisa je drugačna od barve tiska. Ta zahteva se uporablja tudi za žige, razen reliefnih in vodnih žigov.
                     
                  
                        (h)
                     
                     
                        Referenčno številko spričevala iz rubrik I.2.in II.a. izda pristojni organ ozemlja ali tretje države izvoza.